เทศบาลเมืองตราด

เทศบาลเมืองตราด เป็นเทศบาลเมืองแห่งหนึ่งในอำเภอเมืองตราด จังหวัดตราด ตั้งอยู่ริมแม่น้ำตราดใกล้บริเวณปากแม่น้ำ มีพื้นที่ครอบคลุมตำบลบางพระทั้งตำบลและบางส่วนของตำบลวังกระแจะ จัดตั้งขึ้นเป็นเทศบาลเมืองในปี พ.ศ. 2478 ซึ่งเดิมเคยมีสถานะเป็นสุขาภิบาลเมืองตราด
ตราเทศบาลเมืองตราด เป็นรูปพระอาทิตย์เริ่มขึ้น โดยเป็นเครื่องหมายที่แสดงว่า เมืองตราดนั้นเป็นเมืองที่ตั้งอยู่ริมชายทะเล และยังมีการใช้เรือเพื่อใช้ในการประกอบอาชีพทางทะเล ค้าขาย รวมถึงการประมงอีกด้วย
เทศบาลเมืองตราดเป็นที่ตั้งของสโมสรฟุตบอลตราดที่เลื่อนชั้นสู่ไทยลีกเป็นครั้งแรกหลังจบฤดูกาล 2561

**เศรษฐกิจ**
ในเขตเทศบาลเมืองตราดประชาชนส่วนมากประกอบอาชีพค้าขาย รายได้เฉลี่ยของประชากร คือ 65,407 บาทต่อคนต่อปี ถือเป็นอันดับที่ 7 ของภาคตะวันออก และอันดับที่ 27 ของประเทศ (ข้อมูลปี พ.ศ. 2547 จากสำนักงานสถิติจังหวัดตราด)
ในเขตเทศบาลเมืองตราดมีสถานพานิชกรรมหลากหลายโดยแบ่งเป็น สถานีบริการน้ำมัน 2 แห่ง ห้างสรรพสินค้า 2 แห่ง ตลาดสด 5 แห่ง โดยแบ่งเป็นตลาดสดเทศบาล 3 แห่ง และตลาดสดเอกชน 2 แห่ง ร้านค้าทั่วไป(โชห่วย)จำนวนมาก และมีสถานธนานุบาล 1 แห่ง
ในเขตเทศบาลเมืองตราดมีสถานบริการมากมาย โดยแบ่งเป็น โรงแรม 4 แห่ง จำนวนห้องพักรวม 379 ห้อง ธนาคาร 6 แห่ง ร้านค้าอาหารที่ขึ้นทะเบียนพ.ร.บ.สาธารณสุข 37 แห่ง และมีสถานบริการประเภทเกซเฮาท์บริเวณถนนธนเจริญจำนวนมาก

**ประชากร**
ตามสถิติการทะเบียนราษฎร์ ณ วันที่ 31 ธันวาคม พ.ศ. 2553 มีประชากรทั้งสิ้น 10,517 คน แยกเป็นชาย 5,053 คน หญิง 5,518 คน จำนวนผู้มีสิทธิเลือกตั้ง รวม 7,975 คน จำนวนบ้านทั้งสิ้น 4,992 หลัง จำนวนครัวเรือน 4,992 ครัวเรือน ความหนาแน่นของประชากร 4,195 คน ต่อตารางกิโลเมตร อัตราการเพิ่มขึ้นของประชากร ปี 2547 – 2548 (ลดลง) ร้อยละ 3.14
ชุมชนของเทศบาลเมืองตราดปกครอง2ตำบลคือตำบลบางพระและตำบลวังกระแจะมีจำนวนบ้าน2241หลังคาเรือนจำนวนประปาชากรในเขตเทศบาล8060ดนจำนวนประชากรชาย3783คนจำนวนประชากรหญิง4277เมื่อวันที่อาทิตย์29ตุลาคม2564มีจำนวน 7 ชุมชน คือ
#ชุมชนบ้านล่าง จำนวนประชากรชาย231คน จำนวนประชากรหญิง255คน จำนวนประชากรในชุมชน486คน จำนวนบ้าน121หลังคาเรือน
# ชุมชนกิจสวัสดิ์ จำนวนประชากรชาย292คน จำนวนประชากรหญิง298คน จำนวนประชากรในชุมชน590คน จำนวนบ้าน186หลังคาเรือน
# ชุมชนโภคไพร จำนวนประชากรชาย489คน จำนวนประชากรหญิง537คน จำนวนประชากรในชุมชน1026คน จำนวนบ้าน193หลังคาเรือน
#ชุมชนวัดโบสถ์ จำนวนประชากรชาย283คน จำนวนประชากรหญิง295คน จำนวนประชากรในชุมชน578ดนจำนวนบ้าน153คน
# ชุมชนรักษ์คลองบางพระ จำนวนประชากรชาย773คน  จำนวนประชากรหญิง917คน จำนวนประชากรในชุมชน1690คน จำนวนบ้าน548หลังคาเรือน
# ชุมชนท่าเรือจ้าง จำนวนประชากรชาย958คน จำนวนประชากรหญิง1102คน จำนวนชากรในชุมชน2060คน จำนวนบ้าน561หลังคาเรือน
# ชุมชนหนองเสือพัฒนา จำนวนประชากรชาย757คน  จำนวนประชากรหญิง873คน จำนวนประชากรในชุมชน1630คน จำนวนบ้าน479หลังคาเรือน  (จัดตั้งชุมชนใหม่เมือวันที่พฤหัสบดี1มรกดม2567)
-#แก้ไขเพิ่มเติมโดย#สำนักทะเบียนท้องถิ่นเทศบาลเมืองตราด
ในเขตเทศบาลเมืองตราดมีประชากรนับถือศาสนา 3 ศาสนา คือ- ศาสนาพุทธ ร้อยละ 93.91 จำนวนวัด 3 วัด คือ วัดกลางชัยมงคล วัดโยธานิมิตร วัดไผ่ล้อม- ศาสนาอิสลาม ร้อยละ 3.59 แต่ไม่มีมัสยิดในเขตเทศบาลเมืองตราด- ศาสนาคริสต์ ร้อยละ 2.50 วัดคาทอลิก จำนวน 1 แห่ง คือ วัดคาทอลิกแม่พระรับสาร

**การศึกษา**
ในเขตเทศบาลเมืองตราดมีสถานศึกษาจำนวน 10 แห่ง มีการบริการการศึกษาอย่างทั่วถึงและเพียงพอตั้งแต่ระดับ อนุบาล ถึง ปวส.- โรงเรียนสังกัดเทศบาลเมืองตราด 1 แห่ง คือ โรงเรียนเทศบาลชุมชนวิมลวิทยา- โรงเรียนสังกัดเขตพื้นที่การศึกษาตราด 4 แห่ง คือ โรงเรียนอนุบาลตราด โรงเรียนบ้านท่าเรือจ้าง โรงเรียนสตรีประเสริฐศิลป์ โรงเรียนตราดสรรเสริญวิทยาคม- โรงเรียนเอกชน 3 แห่ง คือ  โรงเรียนมารดานุสรณ์ โรงเรียนกิตติวิทยา โรงเรียนสุนันทาวิทยา- วัทยาลัยเทคนิค 1 แห่ง- วิทยาลัยสารพัดช่าง 1 แห่ง

**การขนส่ง**
เทศบาลเมืองตราดมีถนนที่สำคัญทั้งหมด 20 สาย โดยเป็นถนนแบบแอสฟอลต์คอนกรีตทั้งหมด โดยมีถนนที่ยาวที่สุด คือ ถนนสุขุมวิท (8.50 กิโลเมตร) ถนนท่าเรือจ้าง (1.25 กิโลเมตร) และถนนหลักเมือง (1.22 กิโลเมตร)
การขนส่งมวลชน รถโดยสารแบบปรับอากาศและรถตู้ที่ผ่านเทศบาลเมืองตราดมี 3 สาย สาย ตราด-กรุงเทพ(เอกมัย,หมอชิต,อนุสาวรีย์ชัยสมรภูมิ) แหลมงอบ-ฉะเชิงเทรา แหลมงอบ-นครราชสีมาและ แหลมงอบ-แม่สอด และมีบริการรถสองแถวจากเทศบาลเมืองตราดไปยังที่ต่างๆในจังหวัดตราด 

**การสื่อสาร**
ในเขตเทศบาลมีที่ทำการไปรษณีย์จังหวัดตราด จำนวน 1 แห่ง สถานีวิทยุกระจายเสียง จำนวน 4 สถานี คือ
# สถานีวิทยุกระจายเสียงแห่งประเทศไทยจังหวัดตราด ระบบ เอ.เอ็ม กำลังส่ง 10 กิโลวัตต์
# สถานีวิทยุกระจายเสียงทหารเรือ 10 (ส.ทร.10) ระบบ เอฟ.เอ็ม
# สถานีวิทยุอสมทจังหวัดตราด (อ.ส.ม.ท.) ระบบ เอฟ.เอ็ม
# สถานีวิทยุกระจายเสียงแห่งประเทศไทยจังหวัดตราด ระบบ เอฟ.เอ็ม
หนังสือพิมพ์ท้องถิ่น มี 3 ฉบับ คือ หนังสือพิมพ์ประชามติ หนังสือพิมพ์ตราดเดลี่ หนังสือพิมพ์ไทบูรพา ทั้ง 3 ฉบับ ออกรายปักษ์ เผยแพร่ข่าวของจังหวัดตราด โดยทั่วไประบบเสียงตามสายของเทศบาลให้บริการครอบคลุมพื้นที่ในเขตเทศบาล ร้อยละ 90 โทรศัพท์ส่วนบุคคลในเขตเทศบาล จำนวนทั้งสิ้น 6,534 เลขหมาย แยกเป็นบ้านพักอาศัย 5,363 เลขหมาย ส่วนราชการ 371 เลขหมาย ธุรกิจ 699 เลขหมาย กิจการขององค์การโทรศัพท์ 101 เลขหมาย และมีโทรศัพท์สาธารณะในเขตเทศบาล ฯ จำนวน 276 เลขหมาย ข่ายวิทยุสื่อสารในพื้นที่มี 3 แห่ง คือ จังหวัดตราด ตำรวจภูธรอำเภอเมืองตราด และเทศบาลเมืองตราด

**ประเพณี**
 งานวันตราดรำลึก กำหนดจัดในวันที่ 23 มีนาคมของทุกปี มีการจัดขบวนแห่รถ ขายสินค้าที่ระลึก จัดขึ้นบริเวณสนามหน้าศาลากลาง จังหวัดตราด- งานประเพณีวันสงกรานต์ กำหนดจัดงานในวันที่ 13 เมษายนของทุกปี มีพิธีสรงน้ำพระพุทธ พระภิกษุสงฆ์ รดน้ำดำหัวผู้สูงอายุ จัดขบวนแห่นางสงกรานต์ จัดงานมหกรรมอาหารเมือง-ตราด ขายอาหารและของที่ระลึก จัดขึ้นบริเวณหน้าตลาดสดศูนย์การค้าเทศบาลเมืองตราด- งานประเพณีลอยกระทง กำหนดจัดงานในวันขึ้น 15 ค่ำ เดือน 12 ของทุกปีมีการจัดการประกวดนางนพมาศและประกวดกระทง มหรสพ จัดขึ้นบริเวณสวนรุกขชาติ- งานเล่าขานตำนานคลองบางพระ กำหนดจัดงานในเดือนมีนาคม ของทุกปี กิจกรรมการย้อนยุควิถีชีวิตดั้งเดิมของชาวตราดริมคลองบางพระ จัดขึ้นบริเวณถนนธนเจริญ- งานปีใหม่-กาชาดจังหวัดตราด จัดขึ้นทุกวันที่28 ธันวาคม - 2 มกราคมของทุกปี โดยจะมีการออกสลากกาชาด การแสดงจากเด็กและเยาวชน กิจกรรมการขายอาหารและของที่ระลึก โดยจัดขึ้นบริเวณสนามหน้าศาลากลาง จังหวัดตราด

**สถานที่ท่องเที่ยว**
สถานที่ท่องเที่ยวในเขตเทศบาลส่วนมากเป็นสถานที่ท่องเที่ยวทางประวัติศาสตร์ เช่น- วัดไผ่ล้อม- วัดโบสถ์หรือวัดโยธานิมิตร- จวนเรสิดังส์กัมปอร์ต- ศาลเจ้าพ่อหลักเมืองตราด- โบสถ์คาทอลิก (ภายในโรงเรียนมารดานุสรณ์)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
ตราด
ตราด